চুনারুঘাট প্রতিনিধি ॥ চুনারুঘাটে গলায় ফাঁস লাগানো অবস্থায় পরেশ সাওতালের লাশ উদ্ধার করেছে চুনারুঘাট থানা পুলিশ। জানা যায়, সোমবার সকাল ৭টার দিকে উপজেলার ৮নং সাটিয়াজুরী ইউনিয়নের দারাগাঁও বাগান এলাকায় চা শ্রমিক মিলন সাওতালের ছেলে পরেশ সাওতাল (৪৫) গলায় রশি দিয়ে আত্মহত্যা করে। সকাল ৭টার সময় পরিবারের লোকজন তার লাশ ঘরের বারান্দার তীরের সাথে ঝুলন্ত অবস্থায় দেখতে পেয়ে চুনারুঘাট থানা পুলিশকে খবর দেয়। ওসি অমূল্য কুমার চৌধুরীর নির্দেশে এসআই হারুনের নেতৃত্বে একদল পুলিশ ঘটনাস্থলে এসে লাশ উদ্ধার করে চুনারুঘাট থানায় নিয়ে আসে। আত্মহত্যার কারণ জানা যায়নি।